EkBass/fiwiki-20250220-pages-articles huggingface dataset:
Kovjoen asema (museorautatie)

Kovjoen asema on Kovjoen museorautatien rautatieliikennepaikka ja samalla museorautatien keskuspaikka sekä itäinen pääteasema. Liikennepaikka sijaitsee Kovjoen kylässä Uudessakaarlepyyssä, valtion rataverkolla sijaitsevan Kovjoen rautatieaseman tuntumassa. Liikennepaikka käsittää pääraiteen ja sen rinnalla olevan sivuraiteen, jota käytetään veturin ympäriajoon. Lisäksi aseman eteläpuolella on museorautatien veturivarikkoalue talleineen, säilytysraiteineen ja -tiloineen. Luokka:Pohjanmaan rautatieliikennepaikat Luokka:Uudenkaarlepyyn liikenne Luokka:Uudenkaarlepyyn rakennukset ja rakennelmat
Rostockin päärautatieasema

Rostockin päärautatieasema () on rautatieasema pohjoissaksalaisessa Rostockin kaupungissa, Mecklenburg-Etu-Pommerin osavaltiossa. Se on osavaltionsa suurin rautatieasema ja sijaitsee Steintor-Vorstadtin kaupunginosan lounaisosassa noin 10 minuutin kävelymatkan päässä Rostockin keskustasta. Rautatieasema avattiin vuonna 1886. Asemalle liikennöi tuolloin Deutsch-Nordischer Lloyd yhdistettyä rautatie- ja laivaliikennettä Tanskan Nykøbingistä. Vuonna 1894 asema nimettiin Central-Bahnhofiksi ja nykyisen nimensä se sai 1800- ja 1900-lukujen vaihteessa. Asemaa laajennettiin vuonna 1913 ja 1922 ja se koki merkittäviä vaurioita toisessa maailmansodassa. Asemaa uudistettiin laajalti vuosina 1999–2003. Luokka:Rostock Luokka:Saksan rautatieliikennepaikat
Axel Thue

Axel Thue (19. helmikuuta 1863 – 7. maaliskuuta 1922) oli norjalainen matemaatikko. Hänen katsotaan aloittaneen morfisten sanojen tutkimuksen 1900-luvun alussa, jolloin hän sovelsi niitä menestyksekkäästi niin sanottujen hahmojen välttämiseen äärettömissä sanoissa. ==Lähteet== *utu.fi, Matematiikkaa äärettömillä sanoilla Luokka:Norjalaiset matemaatikot Luokka:Vuonna 1863 syntyneet Luokka:Vuonna 1922 kuolleet
Dale Robertson

thumb|Dale Robertson Da(y)le Lymoine Robertson (14. heinäkuuta 1923 – 27. helmikuuta 2013) oli yhdysvaltalainen näyttelijä. Hän syntyi Oklahoma Cityn metropolialueeseen kuuluvassa Harrahissa Oklahoman osavaltiossa. Robertson tuli tunnetuksi länkkäreistä, joita olivat muiden muassa sarjat Tales of Wells Fargo (1957–1962) ja The Iron Horse (1966–1968). Hän esitti myös Walter Lankershimia Dynastian ensimmäisellä tuotantokaudella 1980-luvun alussa. Robertson on saanut tähden Hollywood Walk of Famella. Lisäksi hänet on kelpuutettu Oklahoma Cityn Hall of Great Western Performersiin. == Lähteet == == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1923 syntyneet Luokka:Vuonna 2013 kuolleet
My Fair Lady (elokuva)

My Fair Lady on samannimisestä Broadway-musikaalista tehty elokuvaversio, joka sai ensi-iltansa 12. joulukuuta 1964. Elokuvan tuotannosta vastasi Warner Bros. ja sen ohjasi George Cukor. Elokuva voitti kahdeksan Oscar-palkintoa mukaan lukien parhaan elokuvan palkinnon. Musikaali perustuu George Bernard Shaw’n näytelmään Pygmalion. ==Oscar-palkinnot== * paras elokuva * paras ohjaus: George Cukor * paras miespääosa: Rex Harrison * paras kuvaus: Harry Stradling * paras äänitys: George R. Groves * paras musiikki: André Previn * paras puvustus: Cecil Beaton * paras lavastus: Gene Allen, Cecil Beaton ja George James Hopkins == Kirjallisuutta == *Tiirinen, Mika: ”My Fair Lady – kevätkukkia ja kielikylpyjä”, Filmihullu 6/2005. == Aiheesta muualla == * * Reel Classics Luokka:Vuoden 1964 yhdysvaltalaiset elokuvat Luokka:Yhdysvaltalaiset elokuvamusikaalit Luokka:George Cukorin ohjaamat elokuvat Luokka:Musikaaleihin perustuvat elokuvat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar-palkinnon saaneet elokuvat Luokka:Parhaan musiikin Oscar-palkinnon saaneet elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat Luokka:Parhaan puvustuksen Oscar- palkinnon saaneet elokuvat Luokka:Parhaan äänityksen Oscar-palkinnon saaneet elokuvat Luokka:Golden Globe -palkitut elokuvat Luokka:BAFTA Film Award -palkitut elokuvat Luokka:Elokuvat koulusta ja koulutuksesta Luokka:Elokuvat köyhyydestä
Matti Piuhola

Matti Piuhola (19. lokakuuta 1929 Isokyrö – 31. joulukuuta 2007 Seinäjoki) oli suomalainen elokuvahistorioitsija ja vanhojen elokuvien ja niiden oheistuotteiden keräilijä. Piuhola järjesti elokuvakiertueita, jotka olivat suosittuja 1940-luvulta 1970-luvulle, paikoissa joissa ei ollut kiinteitä elokuvateattereita. Elämänsä aikana hän keräsi merkittävän kokoelman vanhoja elokuvia, julisteita, äänilevyjä ja elokuva- ja musiikkilaitteita. Hän saattoi järjestää omia elokuvanäyttelyitä kokoelmansa voimin, josta löytyi ensimmäinen suomalainen elokuvajuliste Kokkolasta vuodelta 1897 ja ensimmäiset suomalaiset äänielokuvat Turusta vuodelta 1929. Suomalaisten elokuvien lisäksi hän keräsi myös ulkomaalaisia elokuvia, muun muassa tuhoutuneeksi luullun filippiiniläisen elokuvan Zamboanga vuodelta 1937. Vuonna 1996 Piuhola teki dokumentin Elävien kuvien kampeajat, joka sisälsi hänen kuvaamiaan haastatteluja ja joka käsitteli elokuvan historiaa. Lisäksi hän kirjoitti historiallisia artikkeleita pohjalaisiin lehtiin. == Lähteet == *Kansallinen audiovisuaalinen arkisto == Aiheesta muualla == * Matti Piuholan muistokirjoitus Helsingin Sanomissa * Luokka:Suomalaiset taidehistorioitsijat Luokka:Suomalaiset elokuvatutkijat Luokka:Suomalaiset keräilijät Luokka:Vuonna 1929 syntyneet Luokka:Vuonna 2007 kuolleet
Berani Zlín

HC Zlín on tšekkiläinen jääkiekkojoukkue. Tällä hetkellä joukkue pelaa Tšekin toiseksi korkeimalla sarjatasolla Chance Ligassa. Zlín on voittanut Tšekin Extraligan kahdesti: 2004 ja 2014. Joukkue oli mukana ensimmäisessä European Champions Cupissa. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 34 Michal Kořének L 2025 Zlín, Tšekki 57 Daniel Huf L 2027 Kroměříž, Tšekki Jaroslav Pavelka L 2025 Dvůr Králové nad Labem, Tšekki Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 24 Jiří Suhrada L 2024 Zlín, Tšekki 28 Tadeáš Talafa L 2024+1 Otrokovice, Tšekki 30 Stefan Warg R 2024 Tukholma, Ruotsi 38 Aleksi Salonen R 2025 Muurame, Suomi 73 Vojtěch Riedl L 2024+1 77 Zdeněk Čáp L 2025 Kolín, Tšekkoslovakia Vítek Benda L 2025 Cheb, Tšekki Daniel Kolář L 2025+1 Praha, Tšekkoslovakia Jan Pohl L 2025 Kolín, Tšekkoslovakia Patrik Urbanec L 2026 Zlín, Tšekki Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 8 Jan Süss L KH Laina Letovice, Tšekki 9 Bedřich Köhler (C) R KH 2024 Ostrava, Tšekkoslovakia 51 Jakub Šlahař R LH 2025 Zlín, Tšekkoslovakia 61 Jesse Paukku L VLH 2025 Joensuu, Suomi 64 Michal Gago L VLH 2024 Zlín, Tšekki 65 Pavel Sedláček L VLH 2024 Zlín, Tšekki 81 Petr Holík L KH 2025 Zlín, Tšekkoslovakia 89 Stanislav Sadovikov L H 2024+1 Donetsk, Ukraina Shawn Boudrias R OLH 2025 Terrebonne, Québec, Kanada Lukáš Heš L LH 2025+1 Zlín, Tšekki Petr Kratochvíl R OLH 2025 Vyškov, Tšekki Jaromír Kverka L KH 2026 Praha, Tšekkoslovakia Zdeněk Okál L LH Laina Zlín, Tšekkoslovakia Tomáš Pilat R KH 2025 Bratislava, Slovakia Přemysl Svoboda L LH 2025 Litoměřice, Tšekki Lukáš Válek L VLH 2026 Most, Tšekki ===Joukkueenjohto=== * Päävalmentaja: Ján Pardavý * Apuvalmentaja: Oldřich Horák * Maalivahtivalmentaja: Luboš Horčička * Fysiikkavalmentaja: Tomáš Smolík * Toimitusjohtaja: Jan Srdínko Lähde: EliteProspectshttps://www.eliteprospects.com/team/156/berani-zlin Viitattu 1.10.2021. == Lähteet == Zlín, HC Luokka:Vuonna 1928 perustetut urheiluseurat Luokka:Zlínin lääni
The Heptones

The Heptones oli jamaikalainen rocksteady ja reggaetrio, joka toimi aktiivisimmin 1960-luvulla ja 1970-luvun alussa. Leroy Sibbles, Earl Morgan ja Barry Llewelyn aloittivat nimellä The Hep Ones Jamaican Kingstonissa vuonna 1965, mutta nimeksi vakiintui pian The Heptones. == Diskografia == *The Heptones (myös Fattie Fattie) (1967) *On Top (1968) *Black is Black (myös Ting a Ling) (1970) *Freedom Line (1971) *Book of Rules (1973) *The Original Heptones (1976) *Cool Rasta (1976) *Night Food (1976) *Party Time (1977) *Better Days (1978) *Good Life (1979) *Mr. Skabeana (Alton Ellisin kanssa) (1980) *Swing Low (1985) *Changing Times (1986) *Pressure! (1995) *Deep in the Roots (2004) Luokka:Jamaikalaiset yhtyeet
Ilkka Mäkitalo

Ilkka Mäkitalo (s. 25. toukokuuta 1964) on suomalainen muusikko, säveltäjä ja kapellimestari. Mäkitalo on toiminut kapellimestarina Jyväskylä Big Bandissä vuodesta 1995 lähtien. Mäkitalo on erikoistunut big band -musiikkiin. Aiemmin hän toimi muusikkona Rovaniemi Big Bandissä 1979–1989, josta viime vuodet hän toimi myös orkesterin kapellimestarina. Mäkitalon kapellimestarina toimiessa RBB voitti Big Bandien Suomen mestaruuden (1988) ja sai Lapin läänin taidepalkinnon (1989) ja teki useita konserttimatkoja ulkomaille. Mäkitalo soitti usean vuoden ajan myös yhteispohjoismaisessa Arctic Big Bandissä. Hän soittaa klarinetteja ja saksofoneja Dixie Harlemissa. Mäkitalo on myös toiminut teatterimuusikkona ja -kapellimestarina Rovaniemen ja Jyväskylän kaupunginteattereissa sekä orkesterimuusikkona Rovaniemen orkesterissa. Hän on säveltänyt musiikkia muun muassa Jyväskylän kaupunginteatterin näytelmiin Ituja-kabaree, Hotelli Elli, Nukkenäytelmä viidelle näyttelijälle... ja Espressivo. Mäkitalo on palkittu muun muassa Elvis ry:n big band sävellyskilpailussa 1989 kappaleella Yöelämää sekä Lusesin musikaalisävellyskilpailussa 1991 yhdessä V-P Lehdon kanssa kappaleella Rakastakaa, rakastakaa. Mäkitalo on opiskellut orkesterinjohtoa muun muassa Hannu Koivulan, Rich Shemarian, Pertti Pekkasen ja Atso Almilan johdolla. Vuonna 2008 Mäkitalo palkittiin Imatran Big Band-festivaaleilla Big Bandien suomenmestaruus kilpailujen parhaana kapellimestarina. Samana vuonna Jyväskylä Big Bandille myönnettiin Keski-Suomen läänin taidepalkinto. 2012 Jyväskylä Big Band voitti Mäkitalon johdolla big bandien Suomen mestaruuden. Myös 2016 JBB voitti kisan hänen johdollaan. Mäkitalo on toiminut myös big band -kapellimestarien kouluttajana muun muassa Imatran Big Band -leirillä, Pori Jazzin Pori Jazz Academy tapahtumassa sekä Sibelius-Akatemian kapellimestariopiskelijoiden big band -jaksoilla 2019 alkaen. Mäkitalo on vieraillut muun muassa Hämeenlinna Big Bandin, Rovaniemi Big Bandin, Puhkupillien, Torvikoplan ja Oulu All Star Big Bandin kapellimestarina. Luokka:Suomalaiset muusikot Luokka:Suomalaiset säveltäjät Luokka:Suomalaiset kapellimestarit Luokka:Vuonna 1964 syntyneet Luokka:Elävät henkilöt
The Capitol Albums, Volume 2

The Capitol Albums, Volume 2 on The Beatlesin vuonna 2006 julkaistu boksi, joka sisältää neljä yhtyeen Yhdysvalloissa julkaistua albumia. == Kappaleet == *CD 1: The Early Beatles *CD 2: Beatles VI *CD 3: Help! (Yhdysvaltain-versio) *CD 4: Rubber Soul (Yhdysvaltain-versio) == Lähteet == * CD Universe Luokka:Vuoden 2006 kokoelma-albumit Luokka:The Beatlesin kokoelma-albumit Luokka:Musiikkiboksit
Maxwell Atoms

Maxwell Atoms (alkuaan Adam Burton, s. tammikuu 1974) on yhdysvaltalainen animaattori, joka tuli tunnetuksi luomistaan animaatiosarjoista The Grim Adventures of Billy & Mandy ja Evil Con Carne. ==Elämäkerta== Atoms aloitti piirtämisen jo kolmevuotiaana, ja innostus kasvoi edelleen kouluiässä kauhuelokuvien ja vanhojen lauantaiaamun piirrettyjen myötä. Hän päätyi animaatioalalle opiskeltuaan high schoolin jälkeen Philadelphiassa The University Of The Arts -koulussa vuosina 1992–1996. Atomsilla on Aspergerin oireyhtymä.https://maxwellatoms.tumblr.com/post/642113399583621120/hello-mr- atoms-sir-i-have-a-question-how-do-you ===Ura=== Valmistumisensa jälkeen Atoms sai työharjoittelupaikan animaatiostudiosta Film Roman. Seuraavana vuonna hän sai töitä Hanna-Barberalta, jossa hän toimi käsikirjoittajana ja storyboardien piirtäjänä animaatioissa Cow & Chicken ja Olen Näätä. Atoms sai Annie- ehdokkuuden vuonna 1998 Cow & Chicken -televisiosarjan jaksosta "The Karate Chick". Sarjojen päätyttyä hän jatkoi piirrettyjen parissa luojana ja käsikirjoittajana. Vuonna 2001 Atoms loi kahdesta lyhytsarjasta koostuvan Grim & Evilin, jotka myöhemmin päätyivät omiksi sarjoikseen Hanna-Barbera-yhtiön muutettua nimekseen Cartoon Network Studios. Atoms on toiminut luomissaan sarjoissa ääninäyttelijänä muun muassa hahmoille Jeff the Spider, Piff ja Cod Commando. Hän sai vuonna 2007 Daytime Emmy -ehdokkuuden sarjasta The Grim Adventures of Billy & Mandy. ==Lähteet== ==Aiheesta muualla== * * * Maxwellin blogi Luokka:Yhdysvaltalaiset animaattorit Luokka:Yhdysvaltalaiset televisiokäsikirjoittajat Luokka:Vuonna 1972 syntyneet Luokka:Elävät henkilöt
Patrick Staudacher

Patrick Staudacher (s. 29. huhtikuuta 1980 Sterzing) on italialainen alppihiihtäjä ja maailmanmestari. Staudacher voitti yllättäen supersuurpujottelun maailmanmestaruuden Åressa 2007 kukistettuaan Fritz Stroblin 0,32 sekunnilla. Salt Lake Cityn olympialaisissa 2002 hän oli alppiyhdistetyssä seitsemäs, Torinossa 2006 syöksylaskussa yhdeksäs ja Vancouverissa 2010 supersuurpujottelussa seitsemäs. Maailmancupissa Staudacher saavutti ensimmäisen palkintosijansa oltuaan kolmas Val Gardenan supersuurpujottelussa joulukuussa 2009. ==Lähteet== * ==Aiheesta muualla== *Virallinen fanisivusto Luokka:Italialaiset alppihiihtäjät Luokka:Etelätirolilaiset henkilöt Luokka:Vuonna 1980 syntyneet Luokka:Elävät henkilöt
Henkimaailma (täsmennyssivu)

Henkimaailma voi viitata seuraaviin asioihin: * Henkimaailma, yliluonnollinen maailma. * Henkimaailma, aikakauslehti. == Katso myös == * Idealismin mukaan todellisuus on perimmäi­seltä luonteel­taan henkinen.
Viva Piñata

Viva Piñata on Raren kehittämä ja Microsoft Game Studiosin julkaisema simulaatiopeli. Peli julkaistiin vuonna 2006 Xbox 360:lle ja seuraavana vuonna Microsoft Windowsille. Pelissä on tarkoituksena pitää Piñata Islandilla omaa puutarhaa. Pelissä pitää kasvattaa puutarhuritasoa ja ansaita uusia kauppoja, esineitä ja Piñatoja. Viva Piñatasta on myös tehty Nintendo DS -versio Viva Piñata: Pocket Paradise ja partypeli Viva Piñata: Party Animals. Pelille julkaistiin vuonna 2008 jatko-osa Viva Piñata: Trouble in Paradise. Viva Piñatan pohjalta on tehty animaatiosarja Eläköön Pinata. Luokka:Vuoden 2006 videopelit Luokka:Simulaatiopelit Luokka:Xbox 360 -pelit Luokka:Windows-pelit
Thomas Stangassinger

Thomas Stangassinger (s. 15. syyskuuta 1965 Hallein, Salzburg, Itävalta) on itävaltalainen uransa lopettanut alppihiihtäjä. Hän oli yksi parhaita pujottelijoita 1990-luvulla. Stangassinger voitti olympiakultaa pujottelussa vuoden 1994 talviolympialaisissa Lillehammerissa. Lisäksi hän voitti hopeaa alppihiihdon maailmanmestaruuskilpailuissa vuonna 1991 ja pronssia vuonna 1993. Stangassinger voitti pujottelun maailmancupin kokonaiskilpailun kaudella 1998–1999 ja sijoittui lisäksi kolme kertaa toiseksi ja kerran kolmanneksi. Maailmancupin osakilpailun hän voitti pujottelussa 10 kertaa, oli 16 kertaa toinen ja 11 kertaa kolmas. Lisäksi hän saavutti yhden kakkossijan alppiyhdistetyssä. ==Saavutuksia== *Olympialaiset: **Calgary 1988: alppiyhdistetty 13. **Albertville 1992: pujottelu yhdeksäs **Lillehammer 1994: pujottelu kultaa **Nagano 1998: pujottelu kuudes *MM-kilpailut: **Vail 1989: pujottelu yhdeksäs **Saalbach 1991: pujottelu hopeaa **Morioka 1993: pujottelu pronssia **Sestriere 1997: pujottelu kuudes **Vail 1999: pujottelu kuudes *Maailmancup: **Kausi 1990–1991: pujottelucupissa viides **Kausi 1992–1993: pujottelucupissa kolmas **Kausi 1993–1994: pujottelucupissa toinen **Kausi 1996–1997: kokonaiskilpailussa yhdeksäs, pujottelucupissa toinen **Kausi 1997–1998: pujottelucupissa toinen **Kausi 1998–1999: pujottelucupissa voitto **Kausi 1999–2000: pujottelucupissa viides ==Maailmancup-voitot== Päivä Paikka Laji 3\. joulukuuta 1989 Mont Sainte-Anne Pujottelu 24\. tammikuuta 1993 Veysonnaz Pujottelu 28\. marraskuuta 1993 Park City Pujottelu 16\. tammikuuta 1994 Kitzbühel Pujottelu 9\. maaliskuuta 1997 Shigakogen Pujottelu 22\. marraskuuta 1997 Park City Pujottelu 18\. tammikuuta 1998 Veysonnaz Pujottelu 25\. tammikuuta 1998 Kitzbühel Pujottelu 28\. marraskuuta 1998 Aspen Pujottelu 13\. maaliskuuta 1999 Sierra Nevada Pujottelu ==Lähteet== * Luokka:Itävaltalaiset olympiavoittajat Luokka:Itävaltalaiset alppihiihtäjät Luokka:Vuonna 1965 syntyneet Luokka:Elävät henkilöt
Bernhard Russi

Bernhard Russi (s. 20. elokuuta 1948 Andermatt, Sveitsi) on sveitsiläinen uransa lopettanut alppihiihdon olympiavoittaja.Arponen, ym., s. 373Sports Reference LLC Hän oli erikoistunut syöksylaskuun. Russi voitti Val Gardenan MM-kilpailuissa 1970 syöksylaskun maailmanmestaruuden ennen itävaltalaista Karl Cordinia ja australialaista Malcolm Milneä. Kaksi vuotta myöhemmin Sapporon talviolympialaisissa hän voitti olympiakultaa syöksylaskussa. Vuoden 1974 MM-kilpailuista hän oli loukkaantumisen vuoksi poissa. Innsbruckin olympialaisissa 1976 hän sijoittui syöksylaskussa toiseksi. Russi sijoittui maailmancupin kokonaiskilpailussa parhaimmillaan viidenneksi kausina 1970–1971, 1971–1972 ja 1976–1977. Syöksylaskucupin hän voitti kausina 1970–1971 ja 1971–1972. Vuodesta 1992 lähtien Russi on toiminut syöksylaskuratojen suunnittelijana talviolympialaisissa ja hän on myös suunnitellut uusia MM- ja maailmancupkilpailu syöksylaskuratoja. == Lähteet == * * === Viitteet === Luokka:Sveitsiläiset olympiavoittajat Luokka:Sveitsiläiset alppihiihtäjät Luokka:Vuonna 1948 syntyneet Luokka:Elävät henkilöt
Patrick Ortlieb

Patrick Ortlieb (s. 17. toukokuuta 1967 Bregenz, Itävalta) on itävaltalainen uransa lopettanut alppihiihtäjä. Hän voitti olympiakultaa syöksylaskussa vuoden 1992 talviolympialaisissa Albertvillessä. Ortlieb aloitti alppihiihdon vasta 13-vuotiaana ja erikoistui syöksylaskuun. Hän voitti syöksylaskun maailmanmestaruuden vuonna 1996 ja lisäksi yhteensä 18 maailmancupin osakilpailua. Vuonna 1999 tapahtunut kaatuminen johti Ortliebin uran päättymiseen. Ortlieb oli harjoittelemassa Hahnenkammin rinteessä Kitzbühelissä mutta laski ulos ja loukkaantui. Samana vuonna hänet valittiin Itävallan kansalliskonsiiliin äärioikeistolaisen/populistisen Itävallan vapauspuolueen edustajana. Hän toimi kansanedustajana kolmen vuoden ajan. Syöksylaskun MM-mitalisti Nina Ortlieb on Patrick Ortliebin tytär. == Lähteet == Luokka:Itävaltalaiset olympiavoittajat Luokka:Itävaltalaiset alppihiihtäjät Luokka:Vuonna 1967 syntyneet Luokka:Elävät henkilöt
Laure Pequegnot

Laure Pequegnot (s. 30. syyskuuta 1975 Échirolles) on ranskalainen alppihiihtäjä. Hän voitti urallaan kolme alppihiihdon maailmancupin osakilpailua pujottelussa sekä pujottelun maailmancupin kokonaiskilpailun kaudella 2001–2002. Lisäksi hän voitti olympiahopeaa vuoden 2002 talviolympialaisissa Salt Lake Cityssä. Pequegnot voitti pujottelun nuorten maailmanmestaruuden Lake Placidissa 1994 ja sijoittui seitsemänneksi St. Moritzin MM-pujottelussa 2003. Hän kuului joukkuekilpailun pronssia voittaneeseen Ranskan joukkueeseen Bormion MM-kisoissa 2005. ==Maailmancupin palkintosijat== *Pujottelu: **Kausi 2000–2001: Flachau toinen **Kausi 2001–2002: Copper Mountain voitto, Maribor kolmas & toinen, Saalbach voitto, Åre voitto **Kausi 2002–2003: Lillehammer toinen **Kausi 2003–2004: Madonna di Campiglio toinen *Kokonaiskilpailu: **Kausi 2000–2001: pujottelucupissa viides **Kausi 2001–2002: kokonaiskilpailussa yhdeksäs, pujottelucupin voitto ==Lähteet== * Luokka:Ranskalaiset olympiamitalistit Luokka:Ranskalaiset alppihiihtäjät Luokka:Vuonna 1975 syntyneet Luokka:Elävät henkilöt
Argentiinan Grand Prix 1977

Argentiinan Grand Prix 1977 oli Formula 1 -sarjan osakilpailu, joka ajettiin 9. tammikuuta 1977 Autódromo Oscar Alfredo Gálvez'n radalla. Kilpailun voitti Jody Scheckter. Ennen kilpailuviikonlopun alkua Lotus julkisti uuden maaefektiä hyödyntävän Lotus 78 -autonsa, mutta vain Mario Andretti pääsi kilpailuun, koska hänen autonsa oli hajonnut teknisen via vuoksi ja hän joutui lainaamaan tallikaverinsa Gunnar Nilssonin autoa. Kilpailujärjestelyt vaikeutuivat viikonlopun alussa, kun hallinto määräsi valtavat sotilasjoukkonsa suojelemaan kilpailun henkilökuntaa mahdollisilta kaappauksilta ja sotilaat tarkistivat asiakirjapapereita useaan kertaan. James Hunt lähti kilpailuun paalupaikalta ja taisteli useamman kierroksen ajan kilpailun johtopaikasta John Watsonin kanssa tallikaveri [Jochen Mass]]in ajaessa kolmantena Niki Laudan varhaisen keskeytyksen jälkeen. Mass kuitenkin keskeytti pyörähtämällä ulosajossa, Hunt puolestaan menetti autonsa hallinnan neulansilmämutkassa ja Watson puolestaan keskeytti tekniseen vikaan. Scheckter nousi kilpailun kärkeen kymmenen kierrosta ennen ruutulippua, mutta yleisön ja paikallisen lehdistön kiinnostus keskittyi argentiinalaiseen Carlos Reutemanniin, joka oli kilpailussa kolmas ja hänet nimettiin artikkeleissa kilpailun parhaimmaksi kuljettajaksi. == Tulokset == Sija Nro Kuljettaja Talli Kierrokset Aika/Keskeytys Lähtöruutu Pisteet 1 20 Jody Scheckter Wolf- Ford 53 1:40.11,19 11 9 2 8 Carlos Pace Brabham-Alfa Romeo 53 +43,24 6 6 3 12 Carlos Reutemann Ferrari 53 +46,02 7 4 4 28 Emerson Fittipaldi Fittipaldi-Ford 53 +55,48 16 3 5 5 Mario Andretti Lotus-Ford 51 Laakerit 8 2 6 22 Clay Regazzoni Ensign-Ford 51 +2 krs. 12 1 7 19 Vittorio Brambilla Surtees-Ford 48 Polttoaine 13 Kesk. 10 Ian Scheckter March-Ford 45 Sähköt 17 NC 16 Tom Pryce Shadow-Ford 45 9 Kesk. 7 John Watson Brabham-Alfa Romeo 41 Ripustukset 2 Kesk. 9 Alex Ribeiro March-Ford 39 Vaihteet 20 NC 26 Jacques Laffite Ligier-Matra 37 15 Kesk. 4 Patrick Depailler Tyrrell-Ford 32 Ylikuumeneminen 3 Kesk. 1 James Hunt McLaren-Ford 31 Ripustukset 1 Kesk. 2 Jochen Mass McLaren-Ford 28 Ulosajo 5 Kesk. 3 Ronnie Peterson Tyrrell-Ford 28 Ulosajo 14 Kesk. 29 Ingo Hoffmann Fittipaldi-Ford 22 Moottori 19 Kesk. 11 Niki Lauda Ferrari 20 Polttoaineen syöttö 4 Kesk. 18 Hans Binder Surtees-Ford 18 Ulosajo 18 Kesk. 17 Renzo Zorzi Shadow-Ford 2 Vaihteet 21 DNS 6 Gunnar Nilsson Lotus-Ford 10 == Lähteet == Luokka:Formula 1 -kausi 1977 Luokka:Argentiinan Grand Prix
Risto Rosendahl

Risto Rosendahl (s. 23. marraskuuta 1979 Harjavalta) on suomalainen entinen pikaluistelija, joka edusti koko uransa ajan Harjavallan Työväen Urheilijoita. Hän edusti Suomea talviolympialaisissa 2002 Salt Lake Cityssähttp://www.skateresults.com/skater/show/1242 Skateresults.com. Viitattu 14.1.2008. ja 2006 Torinossa. Lisäksi hänellä on useita edustuksia MM- ja EM- tasolla. Paras saavutus on neljäs sija 1 500 metrin matkalla Maailmanmestaruuskilpailuissa 2005. Risto Rosendahl ilmoitti maaliskuussa 2008 lopettavansa uransa luistelijana. Hänen veljensä on pikaluistelija Vesa Rosendahl. Kauden 2008–2009 alusta lähtien Rosendahl on toiminut Rauman Lukon kuntovalmentajana. ==Henkilökohtaiset ennätykset== *500 m 35,58 (22. tammikuuta 2005)Jakub Majerski's Speedskating Database Viitattu 14.1.2008. *1000 m 1.08,84 (23. tammikuuta 2005) *1500 m 1.45,46 (11. maaliskuuta 2007) *3000 m 3.53,32 (16. maaliskuuta 2001) *5000 m 6.53,79 (27. lokakuuta 2000) *10000 m 14.51,39 (6. lokakuuta 2001) == Lähteet == Luokka:Suomalaiset pikaluistelijat Luokka:Vuonna 1979 syntyneet Luokka:Elävät henkilöt
Anndi McAfee

Anndi Lynn McAfee (s. 28. syyskuuta 1979 Los Angeles, Kalifornia) on yhdysvaltalainen näyttelijä, joka tunnetaan paremmin äänirooleistaan varsinkin Maa aikojen alussa -elokuvasarjasta. Hänet palkittiin vuonna 1994 Young Artist -palkinnolla elokuvasta Tom ja Jerry panevat kaupungin sekaisin. ==Ura== McAfee aloitti näyttelemisen seitsemänvuotiaana esiintyen aluksi näytelmissä, myöhemmin hän siirtyi 10-vuotiaana esiintymään televisioon tehden samalla muutamia äänirooleja. McAfree esiintyi muun muassa televisiosarjoissa Teräsmieheni, Koti kuntoon ja Isojen poikien leikit 1990-luvulla. Hän on ollut vuodesta 1997 lähtien Seran äänenä Maa aikojen alussa -elokuvasarjassa, sekä siihen perustuvassa animaatiosarjassa Maa aikojen alussa. 2000-luvulla McAfee on kuitenkin tehnyt enimmäkseen näytelmäroolien sijasta äänirooleja niin animaatioihin, kuin videopeleihin. == Aiheesta muualla == * TV.com * Voice Chasers Luokka:Yhdysvaltalaiset televisionäyttelijät Luokka:Videopelien ääninäyttelijät Luokka:Vuonna 1979 syntyneet Luokka:Elävät henkilöt
Elämässä pitää olla runkkua

Elämässä pitää olla runkkua on Juice Leskisen säveltämä ja sanoittama kappale vuodelta 1974. Se julkaistiin Coitus Int -yhtyeen albumilla Per Vers, runoilija. == Pate Mustajärven versio == Pate Mustajärvi teki kappaleesta oman version, ja se julkaistiin singlenä vuonna 1983. Mustajärven versiossa on laulutekstiin tehty muutoksia. Singlen B-puolella on kappale ”Yhdessä itkien”, joka on myös Leskisen tekemä, mutta tällä kertaa Mustajärveä varten. Mustajärvi esitti kappaleet myös Juice Leskinen Grand Slamin jäähyväiskiertueella 1980-luvun puolivälissä. Keikoista koostettiin vuonna 1984 Kuopio-Iisalmi-Nivala-live-albumi, joka sisältää myös Mustajärven laulamat keikkaversiot singlekappaleistaan. ”Yhdessä itkien” -versiossa laulaa ensimmäisen säkeistön kitaristi Puntti Valtonen. === Kappaleet === ;A-puoli # Elämässä pitää olla runkkua (säv. ja san. Juice Leskinen) ;B-puoli # * Yhdessä itkien (säv. ja san. Juice Leskinen) == Aiheesta muualla == * Elämässä pitää olla runkkua discogs.com -sivustolla Luokka:Vuoden 1974 kappaleet Luokka:Juice Leskisen kappaleet Luokka:Pate Mustajärven kappaleet
DVD Exclusive -palkinto

DVD Exclusive -palkinnot (DVD Exclusive Awards) on Yhdysvalloissa jaettava palkinto suoraan DVD:lle julkaistuille elokuville. Palkinnon jakavat aikakauslehti Video Business ja The Digital Entertainment Group. Sitä on jaettu vuosina 2001, 2003, 2005 ja 2006. == Lähteet == == Aiheesta muualla == * Virallinen sivusto Luokka:Yhdysvaltalaiset elokuvapalkinnot
Maksjoki

Maksjoki on Lohjan 20. kaupunginosa. Se rajautuu idässä valtatie 25:n, ja lännessä Maksjoen Vappulasta erottaa Lohjan kalkkitehtaan vanhan Virkkalan–Ojamon rautatien radanpohja. Etelässä Maksjoen Virkkalasta erottaa Braskintie ja Helsingiuksentie, ja näin ollen Maksjoen koulu jää Virkkalan puolelle. Virkkalan koillisosat luetaan kuitenkin puhekielessä Maksjokeen. Maksjoella on myös Braskin teollissuusalue sijaitsee mm. Mecratekniikka, Ilmastointi C. Johnsson Oy ja muita pienyrityksiä. Maksjoen pohjoispäässä, Tynninharjulla, sijaitsevat muun muassa Lohjan sairaala, Cencorp Oyj:n tehdas ja pääkonttori, nanoteknologiayritys Photonium Oy, EMC-suotimia valmistava Schaffner Oy sekä useita autokauppoja. Suurin osa Maksjoesta on kuitenkin omakotitalovaltaista asuinaluetta. ==Lähteet== Luokka:Lohjan kaupunginosat
Konik

Konik () on Puolasta kotoisin oleva pienikokoinen, erittäin vanha hevosrotu. Rodun on uskottu polveutuvan suoraan tarpaanista. Siihen on risteytetty myös arabialaista. Konikin säkäkorkeus on 130–140 cm. Yleisimmin konikit ovat väriltään hiirakkoja. Lähes poikkeuksetta niillä on selässään siima (tumma juova, joka ulottuu harjasta häntään) ja jaloissa seepraraitoja. Konikin kaula on paksu ja sen lavat ovat melko pystyt. Sen runko on vahva ja syvä. Konikin selkä on leveä, takaosa lihaksikas, ja jalat hyväasentoiset. Konikin harja ja häntä ovat kaksiväriset. Valkoisia merkkejä esiintyy harvoin. Konik on ystävällinen ja ihmisrakas, ja se tulee toimeen niukallakin rehulla. Se on yleinen niin Puolan maaseudun työhevosena kuin ratsunakin. Vasta 2000-luvulla konikia on alettu tuoda Suomeenkin, ja se on viime aikoina yleistynyt ratsuna. Suomessa konikeja on joillakin talleilla opetushevosina. Konik on hyvä hyppäämään, ja sillä on tasaiset ja vahvat askellajit. Konik on nopea oppimaan ja sopii mainiosti niin maasto-, este- kuin kouluratsuksikin tai vetohevoseksi. Konik on luonteeltaan rauhallinen. ==Lähteet== == Aiheesta muualla == Luokka:Hevosrodut
Sormen kärkinivel

Sormen kärkinivel () muodostuu mediaalisen ja distaalisen sormiluun välille. Myös alueen jänneluu osallistuu nivelen muodostukseen. Kavio- ja sorkkaeläimillä niveltä kutsutaan kavioniveleksi. ==Nivelsiteet== * Sormen kärkinivelen sivusiteet () * Sioilla, lihansyöjillä ja märehtijöillä on sormen kärkinivelen kädenselän puoleiset nivelsiteet () * Jänneluun ja mediaalisen sormiluun sekä jänneluun ja distaalisen sormiluun välille muodostuu nivelsiteitä () Luokka:Eturaajan nivelet
.рф

.рф (, Venäjän federaatio) on 25. marraskuuta 2008 käyttöön otettu Venäjän federaation ylätason verkkotunnus.http://en.rian.ru/russia/20091125/156981806.html Coordinating Center of National domain Sitä käyttävät verkkotunnukset on kirjoitettu kyrillisin kirjaimin. Se on maailman ensimmäinen kyrillinen ylätason verkkotunnus. == Lähteet == == Aiheesta muualla == * «National domain RU in 2007» * Cyrillic domain ".рф" will be introduced in 2008 Luokka:Ylätason verkkotunnukset Luokka:Venäläiset viestimet
Röyhykaislat

Röyhykaislat eli kaislat (Scirpus) on sarakasvien heimoon kuuluva kasvisuku, jonka lajeja kasvaa kosteilla paikoilla. Niillä on mehevä maavarsi, kolmikulmainen varsi ja litteät, leveät lehdet. Sukuun kuuluu noin 20 lajia, joista suurimmat kasvavat kolmimetrisiksi, pienimmät noin 20-senttisiksi. Sukuun luettiin ennen paljon useampia lajeja, mutta sarakasvien tutkimus on viime vuosikymmeninä jakanut niitä useampiin sukuihinDen virtuella floran. Suomessa tavataan kahta sukuun kuuluvaa lajia: juurtokaislaa (Scirpus radicans) ja korpikaislaa (Scirpus sylvestris). Näistä kahdesta korpikaisla on selvästi yleisempi; juurtokaisla on Suomessa erittäin uhanalainen ja harvinainen laji. == Suomessa tavattavat lajit == * juurtokaisla (Scirpus radicans) * korpikaisla (Scirpus sylvaticus) == Katso myös == * järvikaislat eli putkikaislat (Schoenoplectus) * merikaislat eli mukulakaislat (Bolboschoenus) * pallokaislat (Scirpoides) * rassikaislat (Fimbristylis) * ruskokaislat (Blysmopsis) * sädekaislat (Cyperus) * tähkäkaislat (Blysmus) == Lähteet == * ITIS * Kaislat (Scirpus) === Viitteet === == Aiheesta muualla == * Suomen Lajitietokeskus: Röyhykaislat – Scirpus * United States Department of Agriculture (USDA): Scirpus * Flora of China: Scirpus Luokka:Sarakasvit
Temnikov

Temnikov (mord. ja ) on kaupunki Temnikovin piirissä Mordvan tasavallan luoteisosassa Venäjällä, 158 kilometriä pääkaupungista Saranskista luoteeseen. Kaupunki sijaitsee Mokšajoen varrella. ==Lähteet== ==Aiheesta muualla== * Temnikovsky District, The Natural and Cultural Heritage of Mordva, (sisältää hyvää aineistoa) Luokka:Mordvan kaupungit
AGS

AGS voi tarkoittaa seuraavia: * AGS, Adventure Game Studio, pelinkehitysohjelmisto * AGS, Alfa-gal-syndrooma, punkin levittämä sairaus * AGS, Atelier Goldner Schnitt, saksalainen naisten muodin postimyyntiyritys * AGS, Automobiles Gonfaronnaises Sportives, vuosina 1986–1991 toiminut ranskalainen Formula 1 -talli * AGS-17, venäläinen kranaattikonekivääri
SEY Suomen eläinsuojelu

SEY Suomen eläinsuojelu on joka puolella Suomea toimivien eläinsuojeluyhdistysten valtakunnallinen liitto. Liiton muodostavat 42 eri puolilla Suomea sijaitsevaa jäsenyhdistystä. ==Historia== SEY Suomen eläinsuojelun edeltäjä, Suomen Eläinsuojeluyhdistys ry, perustettiin vuonna 1901 suojelemaan hevosia ja muita eläimiä huonolta kohtelulta. Kun liittomuotoinen toiminta alkoi vuonna 2001, vanha nimi siirtyi uudelle katto- organisaatiolle. Vuonna 2007 otettiin käyttöön järjestön liittomuotoista organisaatiota kuvaava nimi SEY Suomen Eläinsuojelyhdistysten liitto, ja vuonna 2019 nimi lyhennettiin nykyiseen muotoonsa. ==Toiminta== SEYn toiminnan kohteena ovat kaikki eläinlajit: tuotantoeläimet, harraste-eläimet, lemmikit, koe-eläimet, turkiseläimet ja luonnonvaraiset eläimet. Toiminta-ajatuksena on suojella parhaalla mahdollisella tavalla eläimiä kivulta, kärsimykseltä, pelolta ja haitalta. Liiton tavoitteena on taata jokaiselle eläinyksilölle mahdollisuus lajinmukaiseen elämään. Vastuulliseen eläinsuojelutyöhön kuuluu oikean ja ennaltaehkäisevän tiedon jakaminen eläimistä ja eläinten hyvinvoinnista sekä käytännön eläinsuojelutyö muun muassa kodittomien eläinten auttamisen muodossa. Paikallisesti toimivien eläinsuojeluyhdistysten eläinsuojelutyö muodostaa SEYn ruohonjuuritason toiminnan perustan. Kaikkialle Suomeen ulottuva eläinsuojeluvalvojien verkosto on toiminnan toinen kivijalka. Eläinsuojeluneuvojat ovat SEYn kouluttamia vapaaehtoisia, jotka tekevät eläinsuojeluneuvontakäyntejä paikkoihin, joissa eläimiä pidetään. Eläinsuojeluneuvojat antavat myös ohjeita eläinten hyvään kohteluun liittyen. SEY toimii ainoastaan lain sallimin keinoin. SEY ei harjoita eikä hyväksy eläinsuojelun nimissä tehtävää laitonta aktivismia. SEY edistää eläinten hyvinvointia muun muassa tiedottaen, kampanjoiden, kouluttaen ja yhteiskunnallisen vaikuttamisen keinoin. == Talous == === Rahoitus === Rahoituksen lähde 2018 2017 2016 2015 2014 2013 2012 Opetus- ja kulttuuriministeriön yleisavustus nuorisojärjestöille 31 500 € 35 000 € 38 000 € 40 000 € 40 000 € 42 000 € 42 000 € ==Luettelo puheenjohtajista== Vuodesta Vuoteen Nimi 1901 1903 Harry Niklander varatuomari 1903 1927 Torsten Karl Forstén everstiluutnantti 1927 1931 Vilho Selinheimo lääninsihteeri 1932 1953 Tor Westman pastori 1953 1981 Eero Corell hovioikeuden presidentti 1981 1985 Hakon Westermarck professori 1985 1986 Anna-Kaarina Jaakkola agronomi 1986 1991 Jukka Mikkola varatuomari 1991 1993 Ilkka Koivisto filosofian tohtori 1993 1994 Unto Päivinen läänineläinlääkäri 1994 1998 Ilkka Koivisto biologi, filosofian tohtori 1998 2004 Tapani Parviainen läänineläinlääkäri 2004 2012 Outi Vainio professori 2013 2014 Jyrki Haapla rikoskomisario 2014 Helinä Ylisirniö yrittäjä == Lähteet == * Nieminen, Hannu, Sata vuotta eläinten puolesta: Kertomus Suomen Eläinsuojeluyhdistyksen toiminnasta 1901–2001. SEY: Helsinki, 2001. === Viitteet === ==Aiheesta muualla== * Suomen Eläinsuojeluyhdistysten liitto ry kotisivut * Hannu Nieminen: Sata vuotta eläinten puolesta. Kertomus Suomen Eläinsuojeluyhdistyksen toiminnasta 1901-2001 (2001) Luokka:Suomalaiset eläinsuojelujärjestöt
Code Civil

Code Civil (CC) / Code Napoléon eli Ranskan siviililaki (1804) on kuuluisin uudella ajalla julkaistuista lakikokoelmista. Code Civil on sekoitus roomalaista oikeutta ja Ranskan suurta vallankumousta edeltävää lakia järjestettynä uudelleen.Lobingier 1918, s. 119 Päätös koko valtakunnan alueella pätevästä säädösoikeuteen perustuvasta laista valittiin 4. syyskuuta 1791 yhdeksi kansalliskokouksen tavoitteista. 1790-luvulla kansalliskokoukselle luovutettiin neljä ehdotusta uudeksi lakikokoelmaksi, mutta yhtäkään niistä ei hyväksytty. Ensimmäinen konsuli Napoleon Bonaparte hajotti aiemman komission ja nimitti tilalle uuden 13. elokuuta 1800. Komission tuli luovuttaa ehdotuksensa marraskuuhun 1800 mennessä.Lobingier 1918, s. 122 Se jäsenet olivat:Lobingier 1918, s. 117-118 * François Denis Tronchet, kuningas Ludvig XVI:n entinen puolustusasianajaja * Jean-Étienne- Marie Portalis * Félix-Julien-Jean Bigot de Préameneu * Jacques de Maleville Komission työ otettiin käyttöön 36 asetuksen muodossa vuosina 1801-1803\. 21. maaliskuuta 1804 asetukset koottiin yhdeksi lakikokoelmaksi nimeltä Code Civil, jonka nimeksi vaihdettiin vuonna 1807 Code Napoléon keisarin kunniaksi. Kun Napoleon menetti valtansa, lakikokoelman nimeksi palautettiin Code Civil. Keisari Napoleon III palautti Code Napoléon -nimen vuosiksi 1852-1870, minkä jälkeen nimi on pysynyt samana. Code Civil reseptoitiin useaan maahan, muun muassa Alankomaihin, Portugaliin, Monacoon, Luxemburgiin, Kreikkaan, lähes koko Etelä-Amerikkaan ja Louisianan osavaltioon Yhdysvalloissa. Osaksi reseptio oli pakon sanelemaa (Napoleonin valloitussodat) ja osaksi vapaaehtoista.Ylikangas 1978, s. 117–121 == Lähteet == * * === Viitteet === == Aiheesta muualla == Luokka:Ranskan laki Luokka:Ranskan historia LUokka:Lakikirjat
Fittipaldi

Fittipaldi tarkoittaa muun muassa seuraavia: ==Sukunimi== *Enzo Fittipaldi (s. 2001), brasilialainen kilpa-autoilija, Emerson Fittipaldin pojanpoika, Pietron veli *Christian Fittipaldi (s. 1971), brasilialainen kilpa-autoilija, Wilson Fittipaldin poika *Pietro Fittipaldi (s. 1996), brasilialainen kilpa- autoilija, Emerson Fittipaldin pojanpoika, Enzon veli *Emerson Fittipaldi (s. 1946), brasilialainen kilpa-autoilija, Wilson Fittipaldin veli *Wilson Fittipaldi Júnior (1943–2024), brasilialainen F1-kuljettaja, Emerson Fittipaldin veli ==Muut== *Fittipaldi Automotive, brittiläinen F1-talli Luokka:Luettelot henkilöistä sukunimen mukaan
Dermatillomania

Dermatillomania (myös ihon pakonomainen nyppiminen) on pakko-oireiseen spektriin kuuluva hillitsemishäiriö, jossa yksilöllä ilmenee pakonomaista tarvetta nyppiä, nykiä, raapia tai purra omaa ihoa lievittääkseen stressiä, purkaakseen ahdistusta tai tuottaakseen mielihyvää, vaikka se tekisi kipeää. Tämä nyppiminen menee joskus niin pitkälle, että iho vaurioituu pysyvästi. == Yleistä == Ihon nyppimisjaksoja edeltää tai niihin liittyy hetkiä, jolloin henkilö kokee jännitystä, levottomuutta, stressiä tai vainoharhaisuutta. Näihin liittyy pakonomainen tarve nyppiä, purra tai raapia ihoa tai aluetta keholla. Yleisimmät alueet ovat kasvot, selkä, päänahka, rinta ja raajat, esim. kädet, käsivarret tai jalat. Yleisimpinä oireina esiintyy turvotusta, arpeumia ja kovettumia, jotka aiheutuvat alueen iholle epidermikseen tehdystä vahingosta. Vaivasta kärsivä usein haluaisi lopettaa nyppimisen mutta ei onnistu lopettamisessa ilman apua. Lisäksi oireiden kehitys on hyvin samanlainen kuin pakonomaisesta hiusten ja ihokarvojen nyppimisestä eli trikotillomaniasta kärsivillä. Dermatillomania häiritsee usein päivittäistä elämää. Häpeän, kiusaantuneisuuden ja nöyryytyksen tuntemukset aiheuttavat häiriöstä kärsiville tarpeen salata oireensa. Häiriötä esiintyy useammin naisilla kuin miehillä. == Hoito == Kyvyttömyys hillitä nyppimistarvetta on samankaltainen kuin trikotillomaniassa. Viimeaikaiset tutkimukset viittaavat siihen, että häiriö on trikotillomanian tavoin hillitsemishäiriö ja kuuluu osaltaan pakko-oireisiin häiriöihin.Brainesplorer.org Häiriöstä kärsivien mielestä ihon tai näppylöiden nyppiminen voi auttaa pääsemään eroon vioista ja näin näyttämään "normaalimmilta". He kokevat, etteivät heidän näppylänsä ole samanlaisia kuin muiden vaan epänormaaleja. Silloin kyseessä saattaa olla dysmorfinen ruumiinkuvahäiriö.Body Dysmorphic Disorder Mielenterveysasiantuntijat eivät juuri ole tutkineet dermatillomaniaa, koska tapaukset jäävät yleensä ilmoittamatta, mutta jotkut häiriöstä kärsivistä ovat saaneet avun kognitiivis-behavioristisesta terapiasta. Joskus myös hypnoosi sekä itsehypnoosi ja meditaatio ovat osoittautuneet hyödyllisiksi. Hoitoon määrätään myös toisinaan samaa lääkitystä, jota käytetään pakko-oireisten häiriöiden hoitoon. Ihon "epänormaaliuksien" poistaminen voi joskus auttaa, erityisesti jos niitä on rajatussa kehonosassa, kuten jaloissa. ==Synonyymit== *ihon pakonomainen nyppiminen *ihonnyppimishäiriö *CSP (Compulsive Skin Picking) == Katso myös == *Pakko-oireinen häiriö *Trikotillomania *Pakkotoiminto *Kompulsio *Touretten syndrooma *Dysmorfinen ruumiinkuvahäiriö ==Lähteet== ==Aiheesta muualla== *Wendy Zukerman: Why do we pick scabs? Luokka:Pakko-oireiset häiriöt Luokka:Dermatologia Luokka:Seulonnan keskeiset artikkelit
Ruzajevka

Ruzajevka (, mordvaksi Оразай, Orozaj) on kaupunki Ruzajevkan piirissä Mordvan tasavallan keskiosassa Venäjällä, 25 kilometriä pääkaupungista Saranskista lounaaseen. Kaupunki sijaitsee Insarjoen varrella. Asukasluvun kehitys: *17 100 (1939) *24 900 (1959) *48 800 (1979) *51 034 (1989) *49 790 (2002) *47 523 (2010) Ruzajevka perustettiin vuonna 1631, ja se tunnettiin aluksi nimellä Urazajevka tataari Murza Urazai Tonkaišejevin mukaan, joka sai sieltä maata, jolle alkoi syntyä asutusta.Ruzaevsky District, The Natural and Cultural Heritage of Mordva, viitattu 25.7.2019 (sisältää hyvää aineistoa) Kaupunki siitä tuli vuonna 1937. ==Lähteet== Luokka:Mordvan kaupungit
Tapani Kahri

Seppo Tapani Kahri (8. toukokuuta 1938 Pori – 9. marraskuuta 2019 Espoo)Kuka kukin on 2005, Otava 2005Helsingin Sanomat 15.12.2019 s. C 22 oli suomalainen varatuomari ja pitkäaikainen Suomen Työnantajain Keskusliiton STK:n toimitusjohtaja ja sen seuraajan Työnantajain Keskusliiton (nykyisin Elinkeinoelämän keskusliitto) varatoimitusjohtaja. Kahri oli mukana työstämässä Liinamaa I:ksi nimettyä Suomen ensimmäistä tulopoliittista kokonaisratkaisua vuonna 1969. Hän jäi eläkkeelle TT:n varatoimitusjohtajan paikalta vuonna 1998 työskenneltyään työnantajajärjestöille 33 vuoden ajan. Kahri oli myös Kauniaisten kunnallisvaltuustossa Kokoomuksen edustajana. == Teoksia == *Viheltääkö pilli? Työmarkkinamiehen muistelmat, Otava 2001. *Työsopimuslaki käytännössä, Talentum 2006 ISBN 9789521410970 == Lähteet == Luokka:Suomalaiset työnantajajärjestöjen johtajat Luokka:Suomalaiset juristit Luokka:Kansallisen Kokoomuksen poliitikot Luokka:Kauniaisten kaupunginvaltuutetut Luokka:Vuonna 1938 syntyneet Luokka:Vuonna 2019 kuolleet
Krasnoslobodsk

Krasnoslobodsk (mord. ja ) on pieni kaupunki Venäjällä Mordvan tasavallan länsiosassa Krasnoslobodskin piirissä, Mokšajoen länsirannalla.Krasnoslobodsky district, viitattu 25.7.2019 Se sijaitsee 107 kilometriä pääkaupungista Saranskista länteen. Asukasluvun kehitys: *7 400 (1897) *6 000 (1939) *6 500 (1959) *10 100 (1979) *11 300 (1989) *10 843 (2002) *10 600 (2005) *10 100 (2010) Ensimmäinen maininta Krasnoslobodsksista on vuodelta 1571. Kaupunki siitä tuli vuonna 1780 ja piirin keskus 1928.. == Lähteet == == Aiheesta muualla == Luokka:Mordvan kaupungit
Karin Mayr-Krifka

Karin Mayr-Krifka (s. 4. kesäkuuta 1971, St. Valentin, Itävalta) on itävaltalainen entinen pikajuoksija. Mayr-Krifka voitti 1997 Itävallan sisäratojen mestaruuden 60 metrin juoksussa. Samana vuonna hän karsiutui Pariisin sisäratojen MM-kisoissa 60 metrin alkuerissä ajalla 7,44 ja voitti Itävallan mestaruuden sekä 100 metrin juoksussa että 200 metrin juoksussa. Seuraavana vuonna hän voitti Itävallan sisäratojen mestaruuden 60 ja 200 metrillä ja ulkoratojen mestaruuden 100 metrillä. Vuonna 1999 hän voitti maansa mestaruuden sisäradoilla 60 metrillä ja ulkoradoilla 100 metrillä. Mayr-Krifka voitti 2000 Itävallan sisäratojen mestaruuden 60 ja 200 metrillä sekä ulkoratojen mestaruuden 100 ja 200 metrillä. Sydneyn olympialaisissa hän karsiutui 100 metrin alkuerissä ajalla 11,50 ja 200 metrin alkuerissä ajalla 23,90. Seuraavana vuonna hän voitti maansa sisäratojen mestaruuden 60 ja 200 metrillä, mutta karsiutui Lissabonin sisäratojen MM-kisoissa 60 metrin välierissä ajalla 7,33 ja 200 metrin välierissä ajalla 23,52. Myöhemmin samana vuonna hän karsiutui Edmontonin ulkoratojen MM-kisoissa 200 metrin alkuerissä. Mayr-Krifka voitti 2002 jälleen Itävallan sisäratojen mestaruuden 60 ja 200 metrillä. Wienin sisäratojen EM-kisoissa hän voitti EM-hopeaa 200 metrillä ajalla 22,70 ja sijoittui 60 metrillä neljänneksi ajalla 7,22. Myöhemmin samana vuonna hän voitti Itävallan mestaruuden 100 ja 200 metrillä sekä sijoittui Münchenin EM-kisoissa 200 metrillä seitsemänneksi ja karsiutui 100 metrin välierissä. Seuraavana vuonna hän voitti maansa sisäratojen mestaruuden 60 ja 200 metrillä sekä sijoittui Birminghamin sisäratojen MM-kisoissa 60 metrillä viidenneksi. Ulkoradoilla hän voitti Itävallan mestaruuden 100 ja 200 metrillä ja karsiutui Pariisin MM-kisoissa 100 metrin toisissa alkuerissä ajalla 11,34 ja 200 metrin toisissa alkuerissä. Vuonna 2004 hän voitti MM- pronssia Budapestin sisäratojen MM-kisoissa 200 metrillä. Myöhemmin samana vuonna hän voitti Itävallan mestaruuden 200 metrillä. Ateenan olympialaisissa hän karsiutui 100 metrin toisissa alkuerissä ja 200 metrin toisissa alkuerissä. Seuraavana vuonna hän voitti Itävallan sisäratojen mestaruuden 60 ja 200 metrillä ja EM-hopeaa Madridin sisäratojen EM-kisoissa 200 metrillä. Ulkoradoilla hän voitti maansa mestaruudet 100 ja 200 metrillä, mutta karsiutui Helsingin MM-kisoissa 200 metrin alkuerissä. ==Ennätykset== * 100 metrin juoksu: 11,15 (2003) * 200 metrin juoksu: 22,70 (2002) * 100 metrin aitajuoksu: 13,92 (1995) * Pituushyppy: 631 (2002) ==Lähteet== * Mayr-Krifka, Karin Mayr-Krifka, Karin Mayr-Krifka, Karin
Saaren Tulitikkutehdas

Saaren tulitikkutehdas oli vuosina 1904–1937 Mäntsälän Saarella toiminut tulitikkutehdas. Viidesosa Suomen tulitikuista tehtiin Mäntsälässä ja Saaren tulitikkutehdas oli Mäntsälän suurin tulitikkutehdas. Saaren kartano oli siirtynyt vapaaherra Richard Casimir de la Chapellelle vuonna 1884. Hän perusti Saaren tulitikkutehtaan vuonna 1904. Hänen poikansa Knut de la Chapelle jatkoi tehtaan toimintaa isänsä kuoleman jälkeen 1916 omaan kuolemaansa 1934 asti. Sen jälkeen ruotsalaisen teollisuusmiehen Ivar Kreugerin tulitikkutrusti osti Saaren tulitikkutehtaan salanimellä Saaren Tulitikku Oy ja tuhosi tehtaan koneet. Muita Mäntsälässä toimineita tulitikkutehtaita: * Hirvihaaran eli Mäntsälän Tulitikkutehdas * J. W. Juholan ja Kumpp. Tulitikkutehdas (myöhemmin kutsuttiin myös Kalevan Tulitikkutehtaaksi) * Sääksjärven Tulitikkutehdas eli Gestrinin ja Kumpp. Tulitikkutehdas * Sääksjärven Uusi Tulitikkutehdas (myöh. Hanénin ja Kumpp. Tulitikkutehdas) * Veljekset Gestrinin Tulitikkutehdas * Väinölän Tulitikkutehdas ==Lähteet== *Aho, Matias: Haapaa metsistä - tulitikkuja Mäntsälästä. Lahden museo- ja taidelautakunta, 1976 *Mäntsälän historia. 2 Mäntsälän kunta, 1993 *Helsingin kaupunginkirjasto http://igs.kirjastot.fi/iGS/kysymykset/haku.aspx === Viitteet === == Aiheesta muualla == * Mäntsälän tulitikkuteollisuuden kukoistus ja loppu, Helsingin Sanomat, 21.06.1936, nro 165, s. 25, Kansalliskirjaston digitaaliset aineistot Luokka:Mäntsälän historia Luokka:Suomen teollisuushistoria
Vasile Marchiș

Vasile Marchiș (s. 22. helmikuuta 1972 Bistra, Romania) on romanialainen jalkapalloilija. Marchiș on pelipaikaltaan keskuspuolustaja. Marchiș aloitti jalkapallon pelaamisen vasta 18-vuotiaana harrastettuaan sitä ennen kreikkalais-roomalaista painia. Jalkapallourallaan hän on edustanut Suomessa Nokian Pyryä, Pallo-Iiroja, FC Jazzia, Tampere Unitedia ja MyPaa. MyPa hankki hänet tammikuussa 2007 korvaamaan Queens Park Rangersiin siirtynyttä Sampsa Timoskaa. Marchiș on pelannut Veikkausliigassa 101 ottelua ja tehnyt niissä viisi maalia, joista ensimmäisen 2. kesäkuuta 2002 Jazzin paidassa MyPaa vastaan. Hän on voittanut Unitedissa kerran SM-kultaa ja kahdesti SM- pronssia.Hall of Fame Veikkausliiga. Viitattu 15.1.2008. Kaudeksi 2008 Marchiș palasi takaisin Pallo-Iiroihin. Marchiș on naimisissa ja hänellä on kaksi lasta, joista adoptiopoika Andrei Ion "Lulu" Marchiș (s. 1986), pelasi samaan aikaan isänsä kanssa Pallo-Iiroissa kaudella 2009. Tytär Jennifer Marchiș pelaa Pallo-Iirojen junioreissa. == Lähteet == * === Viitteet === Luokka:Romanialaiset jalkapalloilijat Luokka:Vuonna 1972 syntyneet Luokka:Elävät henkilöt
Joanne Fenn

Joanne Ella ’’Jo’’ Fenn (s. 19. lokakuuta 1974 Leytonstone, Suur-Lontoo) on brittiläinen 800 metrin juoksija. Fenn karsiutui Lissabonin sisäratojen MM- kisoissa 2001 800 metrin alkuerissä ajalla 2.05,16. Seuraavana vuonna hän karsiutui Münchenin EM-kisoissa matkan välierissä ajalla 2.02,99. Vuonna 2003 hän sijoittui Euroopan sisäratojen cupissa toiseksi ja Birminghamin sisäratojen MM-kisoissa viidenneksi ajalla 1.59,95, mutta karsiutui Pariisin ulkoratojen MM-kisoissa välierissä. Fenn juoksi seuraavana vuonna toiseksi Euroopan sisäratojen cupissa ja voitti MM-pronssia Budapestin sisäratojen MM- kisoissa ajalla 1.59,50. Myöhemmin samana vuonna hän karsiutui Ateenan olympialaisissa välierissä ja oli IAAF:n yleisurheilufinaalissa kuudes. ==Ennätykset== * 400 metrin juoksu: 54,57 (2004) * 800 metrin juoksu: 1.59,86 (2002) * 1 500 metrin juoksu: 4.09,54 (2004) ==Lähteet== * === Viitteet === Luokka:Brittiläiset keskimatkojen juoksijat Luokka:Vuonna 1974 syntyneet Luokka:Elävät henkilöt
Siilinlahden koulu

Siilinlahden koulu on noin 550 lapsen peruskoulu Siilinjärven taajamassa. Koulun oppilaaksiottoalueeseen kuuluu Siilinjärven kirkonkylän keskus lähistöineen. Koulu toimii kahdessa eri pisteessä. Päivärinteen yksikössä on noin 90 alkuopetuksen oppilasta ja Siilinlahdella 1-6 luokkien opetusta. Siilinlahdella on neljä erityisluokkaa ja Päivärinteellä kolme S-luokkaa, joissa annetaan yksilöllistä ja toiminta-alueittain etenevää perusopetusta vuosiluokilla 0-9. == Lähteet == Luokka:Suomen peruskoulut Luokka:Siilinjärven oppilaitokset